laion/Wikipedia-Exotic huggingface dataset:
ייבוא מקביל

ייבוא מקביל הוא ייבוא למדינה מוצרים שנקנו מהיצרן עבור מדינה אחרת. במקרים רבים, נוהגים יצרנים של מוצרים ממותגים למנות יבואן רשמי במדינה מסוימת, שידאג לשיווק מוצריהם, תוך פרסום המוצר. בנוסף, יצרנים נוהגים לעיתים למכור את מוצריהם ברמות מחיר שונות במדינות שונות, בהתאם לכוח הקנייה של אזרחי המדינות השונות. כך, יכולים יבואנים למדינות "יקרות" (מדינות שבהן יוקר המחיה גבוה) לקנות מוצרים במדינות זולות, ולמכור אותם במדינה היקרה במחיר זול מזה הנמכר על ידי היבואן הרשמי, תוך ניצול המיתוג של המוצר שנעשה על ידי היבואן הרשמי. במדינות שונות יש כללים שונים לגבי חוקיות ייבוא מקביל של מוצרים ממותגים. בחלק מהמדינות, בהן ישראל, נקבע שהיצרן ממצה את זכויותיו בסימן מסחר על המוצר, ברגע שהוא מוכר את המוצר בכל מקום בעולם. במדינות אלו, ייבוא מקביל של מוצרים ממותגים הוא חוקי. במדינות אחרות, נקבע שמיצוי הזכויות מתרחש רק כאשר המוצר נמכר שוב באותה מדינה, בעוד העברתו למדינה אחרת היא הפרה של סימן המסחר. על מנת למנוע את הייבוא המקביל, נוהגות חברות למכור את זכויותיהן בסימן המסחר שלהם במדינות שונות, ליבואנים הרשמיים באותה מדינה. כך, למשל, מכרה חברת Cadbury Schweppes PLC, בעלת הזכויות במותג שוופס, את הזכויות בסימן המסחר שלה בישראל וברשות הפלסטינית ליפאורה-תבורי באופן שרכישת משקאות של מותג שוופס מחוץ לישראל אינה ממצה את הזכויות של יפאורה-תבורי. בדיון בבית המשפט העליון נחלקו הדעות לגבי התנהלות זאת. השופטים אלכס שטיין ויוסף אלרון סברו שאכן מהלך זה מונע ייבוא מקביל, ורק ייבוא מקביל של מוצרים שיוצרו על ידי יפאורה-תבורי מותר, בעוד השופט ניל הנדל סבר שיש לאפשר ייבוא מקביל גם במקרים אלו, תוך הבהרה ברורה שמדובר על מוצרים של יצרן אחר, כדי למנוע בלבול. בישראל ישנו נתח שוק רב המרוכז בידיהן של חברות ייבוא מרכזיות הפועלות במודל של ייבוא רשמי, ונתח השוק של הייבוא המקביל קטן יחסית. על פי בדיקת דה-מרקר, נתח השוק של מכירה למרכולים שתופסים הייבואנים המקבילים עומד על כ-5-2%. סחר בינלאומי מסחר גיל לייזר, יבוא מקביל בישראל, 19 ביוני 2006 ע"א 7629/12 אלעד מנחם סוויסה נ' TOMMY HILFIGER LICENSING LLC, ניתן ב־16 בנובמבר 2014, סעיף 19 ע"א 7934/20 יפאורה תבורי בע"מ נ' בן שלוש יבוא ויצוא בע"מ, ניתן ב־5 ביולי 2022 עדי דברת-מזריץ, אם שופרסל ורמי לוי נכנעו ליבואנים — איזה סיכוי יש לצרכן?, באתר TheMarker‏, 18 בפברואר 2021
הבקעה

האם התכוונתם ל... בקעת הירדן – חלק של השבר הסורי אפריקני שבו זורמים נהר הירדן ומקורות הירדן. בלשון הדיבור קרויה "הבקעה". הבקעה (צבא) – טקטיקה צבאית שבה כוח תוקף מנסה לפרוץ קו חזית סדור, ועל פי רוב מבוצר, של הכוח המגן הבקאע או בקעת הלבנון - חבל ארץ במזרח לבנון, במערב סוריה ובקצהו הצפוני בדרום טורקיה
מחוזות ויילס

ויילס מחולקת ל-22 מחוזות החל מה-1 באפריל 1996. מבין מחוזות ויילס, 11 מוגדים מחוזות (Counties) ו-11 נוספים מוגדרים כ-"מחוזות עירוניים" (County Boroughs). מחוז עירוני עיר ומחוז עירוני עיר מעבר לחלוקה למחוזות אדמיניסטרטיביים, מחולקת ויילס גם לשמונה "מחוזות שמורים", אלו היו מחוזות ויילס בשנים 1974–1996 (עם שינויים קלים) והגדרתם נשמרה בעיקר לצרכים טקסיים. מחוזות אלו הם (מצפון לדרום): קלוויד גווינד' פוויס דיפאד' גוונט מערב גלמורגן מרכז גלמורדן סאות גלמורגן בין השנים 1282 (לאחר הכיבוש האנגלי של ויילס) לביסוס שמונת המחוזות השמורים ב-1974, התחלקה ויילס ל-13 מחוזות, אלו מכונים כיום "מחוזות היסטוריים" (Historic Counties). חלק מהמחוזות ההיסטורי נותרו בין המחוזות המודרניים, בעוד אחרים התפצלו או התאחדו, כאשר המגמה בשינויים אלו הייתה בין היתר להוריד מעט מהסממנים האנגליים, מה שבולט במיוחד בכך שהמחוזות לא התייחסו לגודל האוכלוסייה אלא לגודל הגאוגרפי ואופיינו בסיומת "שייר" כנהוג ברחבי אנגליה. מחוזות אלו היו (מצפון לדרום): אנגלסי קרנארבונשייר פלינטשייר דנבישייר מריונת'שייר מונטגומרישייר קרדיגנשייר רדנושייר ברקונשייר קרמרת'נשייר פמברוקשייר מונמות'שייר גלמורגנשייר מדיה וקבצים בנושא מחוזות ויילס בוויקישיתוף Bevölkerung, Fläche und Bevölkerungsdichte der Verwaltungsbezirke von Wales am 30. Juni 2012 (ZIP; 832 kB) ערך זה הוא קצרמר בנושא ויילס ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
המדרשה

האם התכוונתם ל... המדרשה (כתב עת) – כתב עת ישראלי לאמנות המדרשה (סדרת טלוויזיה) – סדרת טלוויזיה ישראלית המדרשה לאמנות – בית ספר ישראלי למורים לציור שהוקם ב-1946 ומאז 1987 מהווה חלק מהמכללה האקדמית בית ברל מדרשה
הינדרשטוק

הינדרשטוק (בגרמנית Hienderstock) (נקרא הונרשטוק (Hühnerstock) במפות הטופוגרפיות של שווייץ) הוא הר ברכס האלפים הברניים המתנשא לגובה של 3,307 מטר מעל פני הים, וממוקם בקנטון ברן בשווייץ. מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן. הר ההינדרשטוק הוא חלק משרשרת ההרים התוחמת מצפון את קרחון לאוטראר וקרחון אונטראר וממוקם בין ההרים אוויגשנייהורן ממערב ובאכלישטוק ממזרח. מצדו הדרומי שוכן קרחון אונטראר ומצדו הצפוני קרחון גאולי. מדיה וקבצים בנושא הינדרשטוק בוויקישיתוף הינדרשטוק באתר Hikr המפה הטופוגרפית
הר קירקפטריק

הר קירקפטריק (באנגלית: Mount Kirkpatrick) הוא ההר הגבוה ביותר ברכס המלכה אלכסנדרה בהרים הטראנס-אנטארקטיים שביבשת אנטארקטיקה. גובהו 4,528 מטרים, כחמישה קילומטרים מערבית לו, שוכן הר דיקסון שגובהו 4,120 מטרים. שמו של ההר ניתן לו על ידי חברי משלחת נמרוד. הם קראו להר על שם אלכסנדר ברייס קירקפטריק (Alexander Bryce Kirkpatrick) איש עסקים מגלאזגו שבסקוטלנד, שתמך כלכלית במשלחתם. פרק זה לוקה בחסר. אנא תרמו לוויקיפדיה והשלימו אותו.
VMRO-DPMNE

VMRO-DPMNE (ראשי תיבות במקדונית: Внатрешна македонска револуционерна организација – Демократска партија за македонско национално единство או Vnatrešna makedonska revolucionerna organizacija – Demokratska partija za makedonsko nacionalno edinstvo) היא אחת משתי המפלגות הגדולות במקדוניה הצפונית (השנייה היא האיחוד הסוציאל-דמוקרטי של מקדוניה, הסוציאל-דמוקרטית). המפלגה מגדירה עצמה נוצרית-דמוקרטית אך תוארה כלאומנית. עם היווסדה, תמכה המפלגה בחירות מקדונית מיוגוסלביה הסוציאליסטית. המפלגה הובילה קו פרו-אירופאי ופרו-נאט"ו, אולם היא מתנגדת לדרישה (שמובילה יוון) לשינוי השם של המדינה. אחרי הבחירות הראשונות שנערכו ב-1990, VMRO–DPMNE הייתה למפלגה החזקה ביותר בפרלמנט. אולם מכיוון שלא היו לה את רוב המושבים, היא לא הרכיבה את הממשלה. עובדה זו הכריחה אותה ליצור קואליציה עם מיעוט אלבני, אך היא סירבה לעשות כן. המפלגה החרימה את הבחירות השניות שנערכו ב-1994 בטענה על זיופים בסיבוב הראשון. אולם לאחר זכייה בבחירות 1998 הפתיעה בכינון קואליציה עם מפלגה אתנית אלבנית - "המפלגה הדמוקרטית של האלבנים" (אנ'). מועמד המפלגה, ג'ורג' איבנוב, נבחר ב-2009 לנשיא מקדוניה הצפונית. באותה השנה ניצחה המפלגה ב-65 רשויות מקומיות (מתוך 84). בבחירות שנערכו בשנת 2016, קיבלה המפלגה 38.16% מהקולות ונשארה המפלגה הגדולה ביותר, אך לשם שינוי ולראשונה מאז 2006, נשארה באופוזיציה. מדיה וקבצים בנושא VMRO-DPMNE בוויקישיתוף אתר האינטרנט הרשמי של VMRO-DPMNE VMRO-DPMNE, ברשת החברתית פייסבוק VMRO-DPMNE, ברשת החברתית אקס (טוויטר) VMRO-DPMNE, ברשת החברתית אינסטגרם Alan John Day, Political parties of the world, 2002
פוקה מנוקדת

פוקה מנוקדת או לארגה (שם מדעי: Phoca largha) הוא מין של כלב ים מהסוג פוקה הנפוץ בימים קרים בצפון האוקיינוס השקט ובים ברינג בעיקר באזורי קרח. הוא מצוי לאורך הימים בופור, צ'וקצ'י, ברינג ואוחוצק וגם דרומה יותר עד לים הצהוב וים יפן ולחופי יפן וקוריאה. כלבי הים נפוצים גם באלסקה ומדרימים עד בריסטול ביי, אך שבים צפונה בעונת הרבייה ומתלהקים באזורי הקרח, לעיתים יחד עם קרובות משפחתם פוקות המפרץ. התחממות הקרחונים עלולה לפגוע בהם עקב קשרם לאזורי קרחונים, אך נכון לעכשיו לא נרשם שינוי דרמטי במצבם. כלב הים קרוי "מנוקד" עקב פרוותו האפורה-כסופה או הלבנה, שעוטה כתמים שחורים לאורך הגוף. ממדיו דומים לממדי פוקת המפרץ. הם טורפים מיומנים הצוללים לעומק בחיפוש אחר טרף כמו מליח, דגי בקלה ודגי Mallotus villosus כמו גם קריל וסרטנים שונים. פוקה מנוקדת, באתר ITIS (באנגלית) פוקה מנוקדת, באתר NCBI (באנגלית) פוקה מנוקדת, בבסיס הנתונים ARKive (באנגלית) פוקה מנוקדת, באתר האנציקלופדיה של החיים (באנגלית) פוקה מנוקדת, באתר GBIF (באנגלית) פוקה מנוקדת באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
אלקטרודה

אלקטרודה היא מוליך חשמלי המשמש ליצירת מגע עם תווך לא מתכתי של מעגל חשמלי (כגון מוליך למחצה, אלקטרוליט או ואקום). את המונח טבע המדען מייקל פאראדיי מצירוף המילה אלקטרון עם המילה היוונית "הודוס" שמשמעה "דרך". על מנת שהתווך יהווה חלק ממעגל חשמלי עליו להיות במגע עם לפחות שתי אלקטרודות. האנודה (מלשון אניון) היא האלקטרודה בה מתרחשת תגובת חמצון, והקתודה (מלשון קטיון) היא זו שבה מתרחשת תגובת חיזור. בתא גלווני או בסוללה שמספקים חשמל האלקטרודה שהמתח החשמלי שלה שלילי יותר נקראת אנודה, והאלקטרודה החיובית נקראת קתודה. כשמחברים את שתי האלקטרודות בעזרת תיל מתכת, האלקטרונים זורמים מהאנודה לקתודה. בתא אלקטרוליטי שדרכו מזרימים זרם חשמלי על מנת לבצע אלקטרוליזה האנודה היא האלקטרודה החיובית ואילו הקתודה היא האלקטרודה השלילית. באופן דומה ברכיבים אלקטרוניים כמו דיודה נהוג לסמן את הקתודה ב"מינוס" ("-") ואת האנודה ב"פלוס" ("+").[1] אם התווך מכיל חלקיקים טעונים חשמלית והמתח החשמלי בין האלקטרודות גבוה דיו על מנת להניעם, יזרמו חלקיקים בעלי מטען חשמלי שלילי (אלקטרונים או אניונים) מן התווך אל האנודה, בעוד חלקיקים בעלי מטען חשמלי חיובי (קטיונים) יזרמו מן התווך אל הקתודה. בתאים אלקטרוכימיים אפשר שתגרם תגובת חיזור של החומר ממנו עשויה האנודה, ותגובת חמצון של החומר ממנו עשויה הקתודה. כדי למנוע זאת מצפים את חוט הכסף שממנו האלקטרודה עשויה בכסף כלורי המחליף יונים עם התמיסה שממנה נרשם האות החשמלי. במחקר בתחום אלקטרופיזיולוגיה משתמשים באלקטרודות לרישום האותות החשמליים הנוצרים בתבחינים ביולוגים. ברישום מאבר שלם משתמשים באלקטרודות שטח הרושמות אותות הנוצרים באיבר כולו. האלקטרודות מונחות במספר מקומות על פני העור, במקביל לאבר והתגובה החשמלית של האיבר מושווה מאלקטרודות שונות על ידי מגבר או מחשב. לדוגמה שיטות של אלקטרואנצפלוגרם למדידת זרמים במוח, או אלקטרוקרדיוגרם למדידת זרמים מהלב. ברישום תוך תאי משתמשים בצינורות זכוכית הנמתחות בחום בעזרת מכשיר ייעודי עד לקוטר של כמיקרון. גודל זה מאפשר את חדירת האלקטרודה לדרך קרום התא ורישום של הבדל פוטנציאלים בינו לבין אלקטרודה המונחת בתווך החוץ-תאי. הערכים האופייניים נעים בין 40 מילי וולט ל 70 מילי וולט. תוך האלקטרודה ממולא בתמיסת מלח אשר היונים שלו מהוים את נושא המטען החשמלי ומחליפים יונים עם הסביבה התאית. המחקר האלקטרופיזיולוגי מתמחה בווריאציות רבות של אלקטרודות שאחד המעניינים שבהם היא האלקטרודה לקיבוע פיסה המוכנה בשיטה רבת שלבים. לאחר מתיחת אלקטרודת הזכוכית בעוצמה מוגדרת תחת תיל לוהט, מחליקים את חוד האלקטרודה בעזרת חום ויוצרים קצה עגול בקוטר של מספר מיקרונים (או פחות) עם פני שטח חלקים. בעזרת לחץ שלילי קל מצמידים אותו לקרום התא ועקב תכונות של קרום התא הוא נצמד לזכוכית באטימה שערכה ההתנגדותי הוא של מיליארדי אוהמים. בעקבות כך זרמים בגובה של פיקו אמפרים נרשמים מתוך תעלות יוניות בודדות המצויות בקרום ה"לכוד" על ידי האלקטרודה. https://www.electrical4u.com/diode-working-principle-and-types-of-diode/ אלקטרודה, באתר אנציקלופדיה בריטניקה (באנגלית)
ספרית מעריב

ספריַּת מעריב הייתה הוצאת ספרים עברית במדינת ישראל. ההוצאה נוסדה באמצע שנות ה-50 של המאה ה-20 ברחוב קרליבך בתל אביב על ידי עיתונאים בעלי העיתון "מעריב" בראשות עזריאל קרליבך. בשנות פריחתו של העיתון נמנתה "ספרית מעריב" עם הוצאות הספרים הגדולות בישראל. בשנות ה-80 של המאה ה-20 עברה ההוצאה לקבוצת הד ארצי שבבעלות מעריב החזקות. בדצמבר 2002, במסגרת צעדי התייעלות של "הד ארצי", פוטרו רוב עובדי ספרית מעריב ונחתם חוזה בינה ובין הוצאת כתר ספרים לפיו תספק כתר לספרית מעריב שירותי הפקה, ייצור, לוגיסטיקה ושיווק בעוד ספרית מעריב תמשיך לעסוק בענייני התוכן, בפרסום ויחסי ציבור כמערכת עצמאית וכותריה ימשיכו לשאת את לוגו ספרית מעריב. החל מ-27 בדצמבר 2012 כתר היא הבעלים של ספרית מעריב, שחדלה להתקיים כישות עצמאית. שירי לב-ארי, פוטרו רוב עובדי ספרית מעריב, באתר TheMarker‏, 3 בדצמבר 2002 רותם שטרקמן, כתר תהיה קבלן משנה של ספרית מעריב, באתר הארץ, 10 בדצמבר 2002 שי שלו, ‏נמרודי מתייעל: העביר את ניהול ספרית מעריב לידי הוצאת כתר, באתר גלובס, 10 בדצמבר 2002 אודות כתר ספרים ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ג'ון הנרי

ג'ון ויליאם הנרי השני (באנגלית: John William Henry II; נולד ב-13 בספטמבר 1949) הוא איש עסקים אמריקאי, בעל השליטה בקבוצות הספורט בוסטון רד סוקס וליברפול ובעיתון הבוסטון גלוב. הונו הוערך על ידי מגזין פורבס בכ-1.4 מיליארד דולר נכון לפברואר 2015. הנרי נולד בקווינסי שבאילינוי וגדל בחווה חקלאית בקווינסי ובפורסט סיטי שבארקנסו. הוא למד פילוסופיה במספר מכללות אך לא סיים את התואר. כשאביו נפטר ב-1975 קיבל הנרי אחריות על החווה בארקנסו, שעסקה בגידול פולי סויה על פני שטח של כ-1,000 אקר. הוא החל לעסוק במסחר בחוזים עתידיים על סויה, שהניב לו רווח משמעותי. בשנים לאחר מכן העמיק את עיסוקו בתחום המסחר בסחורות עתידיות ופיתח מודל שסייע לו לזהות בהקדם את מגמות השוק. ב-1981 הקים בית השקעות בתחום בקליפורניה שעד מהרה הפך להיות אחד מהמובילים בתחומו בארצות הברית. ב-1989 החל להשקיע בתחום עסקי הספורט. יחד עם מספר שותפים הוא הקים את קבוצת הבייסבול ווסט פאלם טרופיק שהשתתפה בליגת ותיקים (שחקנים מעל גיל 35) שנוסדה באותה שנה. הוא מכר את הפעילות לאחר עונה אחת. ב-1991 רכש 1% ממניות קבוצת ניו יורק יאנקיז בעבור מיליון דולר. ב-1999 רכש תמורת 158 מיליון דולר את הבעלות על קבוצת פלורידה מרלינס מה-MLB, ליגת הבייסבול הבכירה. ב-2001 רכש את קבוצת בוסטון רד סוקס ו-80% מרשת השידור NESN תמורת סכום של 695 מיליון דולר. תחת ניהולו בוצע שיפוץ מקיף באצטדיון פנווי פארק ו-NESN הפכה לפרת מזומנים. מבחינה ספורטיבית זכתה הקבוצה להצלחה רבה, ב-2004 לאחר 86 שנות בצורת, זכו הרד סוקס בוורלד סיריס. הם חזרו על הישג זה גם ב-2007, 2013 ו-2018. בנוסף לבייסבול, רכש הנרי ב-2010 את השליטה בקבוצת הכדורגל האנגלית ליברפול מהפרמייר ליג תמורת 300 מיליון לירות שטרלינג. ב-2007 רכש 50% מקבוצת Roush Racing המתחרה במרוצי המכוניות נאסקאר. ב-2013 רכש הנרי מקבוצת הניו יורק טיימס את השליטה בעיתון הבוסטון גלוב תמורת 70 מיליון דולר. הנרי נשוי בפעם השלישית ואב לשתי בנות. מדיה וקבצים בנושא ג'ון הנרי בוויקישיתוף ג'ון הנרי, ברשת החברתית אקס (טוויטר) The (dis)passion of John Henry, אתר ESPN, ‏26 בנובמבר 2011 John Henry a keen student of risk, reward, באתר הבוסטון גלוב, 3 באוגוסט 2013 פרופיל באתר פורבס
עבודי

האם התכוונתם ל... אהרון עבודי – פרסומאי ישראלי יחיא משה עבודי – מורה, סוחר ושד"ר עיראקי-ירושלמי הרב סלמן חוגי עבודי – הרב הראשי האחרון של בגדאד עבודי קריאייטיב – בית ספר לפרסום ושיווק עבאדי
Wandering Stars

Wandering Stars (בתרגום לעברית: כוכבים נודדים או כוכבים תועים) הוא האוסף או האנתולוגיה הראשונה של סיפורי מדע בדיוני יהודיים, שנכתבו כולם על ידי סופרי מדע בדיוני יהודים, שיצאה לאור בארצות הברית ובשפה האנגלית. האוסף יצא לאור לראשונה בהוצאת Harper & Row ב-1974 ועורכו היה סופר המדע הבדיוני היהודי האמריקאי ג'ק דאן. בין כותבי הסיפורים לאוסף היו הסופר היהודי אמריקאי - יידישאי זוכה פרס נובל לספרות לשנת 1978 יצחק בשביס-זינגר והסופר היהודי האמריקאי זוכה פרס פוליצר ברנרד מלמוד. סופר המדע הבדיוני היהודי האמריקאי אייזק אסימוב כתב את ההקדמה לאוסף כמו גם את אחד הסיפורים הכלולים בו. ב-1981 יצא לאור בהוצאת Doubleday אוסף דומה שני - More Wandering Stars: An Anthology of Jewish Fantasy and Science Fiction, שאף הוא נערך על ידי ג'ק דאן. ההקדמה Why Me?, מאת אייזק אסימוב On Venus, Have We Got a Rabbi, מאת ויליאם טן, על חייזרים המבקשים להתגייר. The Golem, מאת אברם דוידסון. Unto the Fourth Generation (אל הדור הרביעי), מאת אייזק אסימוב, שהופיע לראשונה ב-1959 ועוסק ביהודי אמריקאי הפוגש בסב סבו, ארבעה דורות אחורה, החולם על הגירה לארצות הברית. Look, You Think You've Got Troubles, מאת קרול קאר, שהתפרסם לראשונה ב-1969 והיה גם סיפור המדע הבדיוני הראשון של קאר. Goslin Day, מאת אברם דוידסון The Dybbuk of Mazel Tov IV, מאת רוברט סילברברג Trouble with Water, מאת הוראס גולד, שהתפרסם לראשונה ב-1939 ועוסק בצורה הומוריסטית ביהודי בשם גרינברג, אשר גמד מים קילל אותו. Gather Blue Roses, מאת פמלה סרג'נט, שהתפרסם לראשונה ב-1972. The Jew Bird, מאת ברנרד מלמוד, אשר התפרסם לראשונה ב-1963 ועוסק בעורב בשם שוורץ, הנמלט מעופות אנטישמיים ונתקל ביהודים שונאי עצמם. Paradise Last, מאת ג'ורג' אלק אפינגר Street of Dreams, Feet of Clay, מאת רוברט שקלי, שהתפרסם לראשונה ב-1968, על עיר אוטומטית חכמה, בה אין פושעים או פשע, אבל רק תושב אנושי אחד, שגם הוא רוצה לעזוב. Jachid and Jechidah, מאת יצחק בשביס-זינגר, שיצא לאור לראשונה ב-1964, בקובץ סיפורים שנקרא Short Friday. I'm Looking for Kadak, מאת הרלן אליסון, בו המספר הוא חייזר יהודי בעל 11 זרועות, מהכוכב Zsouchmuhn, הדובר יידיש שוטפת ומחפש בחלל משתתף עשירי למניין פנטסיה עתידנות Wandering Stars. An anthology of Jewish Fantasy and Science Fiction, Jack Dann (ed.), Harper and Row Publishers, New York, 1974. מאמר ביקורת על הספר, באתר SF Sites עוד מאמר ביקורת על הספר, באתר Word Press Wandering Stars, באתר OCLC (באנגלית) "The Golem" by Avram Davidson: An Appreciation by E.C. MyersThe ED SF Project Horace L Gold's "Trouble with Water" (novelette, fantasy, humor): Never pick a fight with a "water gnome"!‏ Variety SF Pamela Sargent’s “Gather Blue Roses”‏ Dynamic Subspace Street of Dreams - Feet of Clay: 1971 ‏I'M LOOKING FOR KADAK,‏ AudioFile של הסיפור, מפי הרלן אליסון
אנציקלופדיה של סלובניה

האנציקלופדיה של סלובניה (בסלובנית: Enciklopedija Slovenije) היא אנציקלופדיה בשפה הסלובנית, שמתמקדת בנושאים הקשורים לסלובניה. האנציקלופדיה ראתה אור בין השנים 1987–2002 על ידי חברה פרטית ("Mladinska knjiga", ספר לנוער) בשיתוף עם האקדמיה הסלובנית למדעים ואמנויות. האנציקלופדיה של סלובניה משתרעת על פני 16 כרכים. בתחילת דרכה של האנציקלופדיה, ועל רקע התגברות הרגשות הלאומיים עם הכרזת העצמאות של סלובניה בסוף שנות ה-80 של המאה ה-20, הדפיסה ההוצאה לאור 30,000 עותקים מכל כרך, אך לאורך זמן לא הייתה לכך הצדקה כלכלית והכרכים המאוחרים יותר נדפסו במהדורות של 15,000 עותקים בלבד. מדיה וקבצים בנושא אנציקלופדיה של סלובניה בוויקישיתוף ערך זה הוא קצרמר בנושא ספרים ובנושא סלובניה. אתם מוזמנים לתרום לוויקיפדיה ולהרחיב אותו.
הבוסטון גלוב

הבוסטון גלוב (באנגלית: The Boston Globe) הוא עיתון אמריקאי שבסיסו בעיר בוסטון שבארצות הברית. העיתון יוצא לאור משנת 1872 ומאז 2013 הוא בבעלות איש העסקים ג'ון הנרי. העיתון הוא העשירי בתפוצתו בארצות הברית ונכון ל-2019 מופץ ב-230,756 עותקים. העיתון נוסד על ידי שישה אנשי עסקים מבוסטון והמהדורה הראשונה שלו יצאה לאור ב-4 במרץ 1872. במקור היה זה יומון שיצא בבקרים, ובשנת 1877 החל להוציא מהדורת יום ראשון, שקלטה את העיתון היריב "בוסטון ויקלי גלוב" בשנת 1892. ב-1878 החלו להוציא מהדורת אחר-הצהריים, בשם "בוסטון איוונינג גלוב", והמשיכה פעולתה עד 1979. ב-1973 הונפקה החברה שהחזיקה בעיתון. ב-1993 נרכשה השליטה בעיתון על ידי קבוצת התקשורת הניו יורק טיימס בסכום של כ-1.1 מיליארד דולר. ב-2013 נמכרה הבעלות לג'ון הנרי תמורת 70 מיליון דולר. לאורך שנות קיומו ועד 2014 זכו העיתון וכתביו ב-23 פרסי פוליצר. בין הזכיות היו פרס פוליצר ב-2003 על שירות לציבור בזכות כתבות התחקיר על התעללות מינית בילדים על ידי כמרים בכנסייה הקתולית והסתרת המידע על ידי הכנסייה ופרס על סיקור חדשותי של הפיגוע במרתון בוסטון. לעיתון שני אתרי אינטרנט מרכזיים, מהדורת אינטרנט בכתובת bostonglobe.com, המכילה תכנים בתשלום מהעיתון המודפס, ואתר החדשות הוותיק boston.com, שמופנה לקהל רחב. מדיה וקבצים בנושא הבוסטון גלוב בוויקישיתוף אתר האינטרנט הרשמי של הבוסטון גלוב (באנגלית) אתר האינטרנט הרשמי של הבוסטון גלוב הבוסטון גלוב, ברשת החברתית פייסבוק הבוסטון גלוב, ברשת החברתית אקס (טוויטר) הבוסטון גלוב, ברשת החברתית אינסטגרם הבוסטון גלוב, באתר "TheMarker" הבוסטון גלוב, באתר אנציקלופדיה בריטניקה (באנגלית) אתר boston.com Top 10 U.S. Daily Newspapers, Cision (באנגלית) Boston Globe wins Pulitzer for Marathon bombing coverage, הבוסטון גלוב, 15 באפריל 2014
אסתר פרומקין

אסתר פרומקין (רוסית: Фрумкина Мария Яковлевна‏; נולדה בשם מלכה חיה ליפשיץ; 1880 מינסק - 1941? ליד קרגנדה) הייתה פובליציסטית ופעילה בתנועות פועלים יהודיות וקומוניסטיות, בין היתר בתנועת הבונד. היא נולדה למשפחת סוחרים אמידה ומשכילית. אביה קיבל חינוך תורני וכללי, הוא כתב שירה ופרוזה ביידיש. אמה הייתה נצר למשפחה מפורסמת, משפחת קצנלנבוגן - ראם. עד גיל 11 היא הייתה מקבלת חינוך ביתי, למדה עברית, תנ"ך וספרות עברית. יותר מאוחר למדה בגימנזיה לבנות במינסק ולאחר סיום הגימנזיה למדה במכללה לבנות בסנקט פטרבורג ובאוניברסיטה בברלין. לאחר סיום לימודיה בברלין היא חזרה למינסק והחלה ללמד בבית הספר המקצועי לבנות. במינסק היא השתתפה בחוג סוציאל-דמוקרטי שהיה נתון להשפעתו של אברהם לסין. אחרי נישואיה לבוריס פרומקין היא הצטרפה לתנועת הבונד, שם עד 1905 בעיקר עסקה בתעמולה. ב-1906 מונתה לעורכת עיתון הבונד בווילנה דער וועקער, והייתה קרוב לוודאי עורכת העיתון היהודיה הראשונה. בראשית המאה ה-20 כמעט לא היה ביטוי לפוליטיקה בכתיבתן של הנשים היהודיות באימפריה הרוסית, בין הבודדות הייתה אסתר פרומקין. פרומקין הייתה חברת מערכת העיתון פאלקסצייטונג, כמו כן הייתה כתבת העיתון ובין היתר הייתה כתבת העיתון בדומה הרוסית. לדעתה לפתור את בעיותיו של הציבור היהודי באימפריה הרוסית אפשר רק בשינוי המשטר ובהשתלטותם של הפועלים על הייצור ועל השלטון. ב-1908 היא השתתפה בועידת צ'רנוביץ וייצגה שם יחד עם אנה רוזנטל את תנועת הבונד. פרומקין דיווחה על דיוני הוועידה בעיתון "די נייע צייט". בין השנים 1910–1914 היא נאסרה מספר פעמים על פעילותה ונאלצה לברוח מרוסיה. עם פרוץ מלחמת העולם הראשונה היא חזרה לרוסיה, אך נאסרה והוגלתה לאסטרחן. עם פרוץ מלחמת האזרחים ברוסיה היא הגיעה למינסק ומונתה לעורכת הראשית של "דער וועקער", הביטאון הראשי של תנועת הבונד. יותר מאוחר הייתה חברת מועצת העיר מינסק ופעלה בעיקר בענייני התרבות והחינוך. יותר מאוחר עברה למוסקבה והייתה חברת מערכת העיתון היידי "דער עמעס". היא נאסרה ב-1936, נפטרה בגולג של קרגנדה ב-1943. צו דער פראגע וועגן דער יידישער פאלקסשול, וילנה, 1910. וואס פאר פאלקסשולן דארפן מיר האבן, מוסקבה, 1917. נורית אורחן, יוצאות מארבע אמות - נשים כותבות בעיתונות ביידיש באימפריה הרוסית, מרכז זלמן שזר, 2013. מדיה וקבצים בנושא אסתר פרומקין בוויקישיתוף אסתר פרומקין, במהדורת האינטרנט של האנציקלופדיה היהודית בשפה הרוסית (ברוסית) אסתר פרומקין, באנציקלופדיית ייִוואָ ליהודי מזרח אירופה (באנגלית) גליונות העיתון "דער וועקער" מווילנה, בעריכת אסתר פרומקין, בארכיון הלאומי הליטאי אסתר פרומקין (1880-1943), דף שער בספרייה הלאומית אסתר פרומקין, במהדורת האינטרנט של האנציקלופדיה היהודית בשפה הרוסית (ברוסית) אורחן, יוצאות מארבע אמות, עמ' 150. אורחן, יוצאות מארבע אמות, עמ' 151.
בואורצ'ו

בואורצ'ו (במונגולית: Боорчи) היה אחד ממצביאיו של ג'ינגיס חאן. בואורצ'ו וג'ינגיס חאן הכירו עוד בנעוריהם, כשזה עוד היה קרוי טמוג'ין. טמוגין רדף אחרי חבורה שגנבה סוסים של משפחתו, במרדף זה נתקל בבואורצ'ו והאחרון הצטרף למרדף. כשהחלה עלייתו של טמוג'ין הוא מינה את בואורצ'ו לסגנו. כשג'ינגיס חאן החל בבניית צבאו בואורצ'ו מונה לפקד על יחידה בת עשרת אלפים חיילים. מיכאל פראבדין, הכיבוש הגדול, הוצאת מערכות, 2007. ג'ק ותרפורד, ג'ינגיס ח'אן, דביר, 2010. מדיה וקבצים בנושא בואורצ'ו בוויקישיתוף ערך זה הוא קצרמר בנושא מונגוליה. אתם מוזמנים לתרום לוויקיפדיה ולהרחיב אותו.
תומר

האם התכוונתם ל... תומר (מושב) – מושב בבקעת הירדן תומר חברה ממשלתית – חברת ממשלתית לייצור אמצעי לחימה שפוצלה מתעש מערכות תומר דבורה – אתר מקראי. תחת עץ זה קיבלה דבורה הנביאה את הבאים למשפט. תומר דבורה – ספר מוסר תומ"ר – עמותת תרבות ומורשת יהודי אתיופיה אישים: אהובה תומר – קצינה במשטרת ישראל בן-ציון תומר – משורר דבורה תומר – קצינת ח"ן ראשית בשנים 1970–1973 עמית תומר – אשת תקשורת ישראלית, בתו של רון תומר רון תומר – נשיא התאחדות התעשיינים, מנכ"ל משותף של חברת התרופות "אוניפארם" חיים תומר – בכיר במוסד תמר אישים ששמם הפרטי הוא תומר
ונדו טוארטו

ונדו טוארטו (בספרדית: Venado Tuerto) היא עיר בפרובינציית סנטה פה בארגנטינה. העיר נמצאת במרחק של 322 קילומטרים מסנטה פה, בירת הפרובינציה, ובמרחק של 365 קילומטרים מבואנוס איירס, בירת ארגנטינה. בעיר מתגוררים 81,241 תושבים (נכון ל-2010). ונדו טוארטו נוסדה ב-26 באפריל 1884 על ידי אדוארדו קייסי (Eduardo Casey) לאחר שהוא קנה את השטח עליו נמצאת כיום העיר זמן מה לאחר שגורשו ממנו תושבים ילידים. משמעות השם היא "אייל חד-עין" והמקור שלו לא ברור לחלוטין. היו מספר אנשים בוונדו טוארטו שלא אהבו את השם ובמהלך השנים היו מספר ניסיונות לשנות את השם לשמות אחרים כמו "סיודד קייסי" (Ciudad Casey), אך ניסיונות אלו לא צלחו. ב-16 בדצמבר 1935 ונדו טוארטו קיבלה מעמד של עיר. כלכלת ונדו טוארטו מסתמכת בעיקר על תעשייה וחקלאות, הכוללת גידול סויה, חיטה, תירס וחמניות. ונדו טוארטו נמצאת על מסלול הכבישים הלאומיים 8, המקשר בין ויז'ה מרסדס בפרובינציית מנדוסה ובין פרובינציית בואנוס איירס, ו-33, המקשר בין רוסאריו ובין העיר באיה בלנקה בפרובינציית בואנוס איירס. בשנות התשעים פעלה בליגת העל הארגנטינאית בכדורסל קבוצת הכדורסל אולימפיה דה ונדו טוארטו, שאף זכתה באליפות בעונת 1995/96 ולאחר מכן בליגת הכדורסל הדרום אמריקאית, עד שנכנעה לפנאתינייקוס בגביע הבין-יבשתי בכדורסל. מאז הידרדרה הקבוצה, וכיום היא משחקת בליגה האזורית של פרובינציית סנטה פה. מבין שורות המועדון יצאו כדורסלני ה-NBA אנדרס נוצ'יוני, קרלוס דלפינו וולטר הרמן. מדיה וקבצים בנושא ונדו טוארטו בוויקישיתוף אתר האינטרנט הרשמי של ונדו טוארטו עיריית ונאדו טוארטו (בספרדית).
מה זה מוזה

מה זה מוזה היא תוכנית אולפן המשודרת בטלוויזיה החינוכית בהנחיית ירון לונדון. התוכנית החלה לשדר החל מסוף 2013, בה לונדון וקבוצת ילדים אירחו כל יום אמן מוכר שעוסק בתחומי אמנות שונים. העונה השנייה השתנתה קצת והפכה ל"מה זה מוזה במעבדה" בה לונדון וקבוצת ילדים דיברו על תרבות המדע. גלילאו (תוכנית טלוויזיה) החפרנים "מה זה מוזה", במיזם "אישים" לתיעוד היצירה הישראלית פרקים מלאים של מה זה מוזה, באתר הטלוויזיה החינוכית הישראלית פרקים מלאים של מה זה מוזה במעבדה, באתר הטלוויזיה החינוכית הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.